تورکیه جمهور باشقانی رجب طیب اردوغان ایرانا باش ساغ‌لیغی وئریب.
ایرانین اهواز شهرینده دونن نیظامی رژه زامانی ترور ائیلمی تشکیل اولونوب.
29  نفر هلاک اولوب، تخمینن 70 نفر یارالانیب.
ایران، سالدیرقاندان آمریکا ایله کؤرفز اؤلکه‌لرینی مسئول توتدو.
عرب اها‌لی‌نین چوخ اولدوغو ایرانین اهواز شهرینده، ایران-عراق ساواشی‌نین ایلدؤنومو موناسیبتیله کئچیریلن نیظامی رژه مراسیمی قانا بولاندی.
اونیفورم گئیینن سالدیرقانلار تصادفی آتش آچدی.
آرا‌لاریندا سیویل شخص‌لرین ده اولدوغو 29 نفر اؤلدو، تخمینن 70 نفر یارالانیب.
4  سالدیرقان اؤلدورولوب، بیری ساخلانیلیب.
ایرانین دینی لیدری آیت الله علی خامنه'ای آمریکانین دستکلدیگی کؤرفز اؤلکه‌لرینی گوناهلاندیریب.
آمریکانین قولچاغی اولان بؤلگه دولت‌لری‌نین اینتریقا‌لاری داوام ائدیر" دئدی.
ایران پرزیدنتی حسن روحانی ده سالدیرقاندان آمریکانین مسئول اولدوغونو بیلدیریب.
ایران اینقیلابی گؤزتچیلریندن ائدیلن آچیقلامادا، "سالدیری‌دان مسئول اولان‌لارا اؤلومجول و اونودولماز بیر قارشی‌لیق وئریله‌جک" دئییلدی.
دولت باشقانی رجب طیب اردوغان ایرانا باش ساغ‌لیغی وئریب.
"ایران رهبرلیگینه کئچمیش اولسون" دئین اردوغان "بوتون ایران خالقی‌نین دا باشی ساغ اولسون" ایفاده‌سینی ایستیفاده ائتدی.
